અમદાવાદ: પદ્માવતના વિરોધમાં અમદાવાદમાં તા 23મી જાન્યુઆરીના રોજ નિકળેલી કેડલ માર્ચ બાદ વિવિધ સ્થળે આગ લગાડી વિરોધ પ્રદર્શન કરનાર રાજપૂત યુવકો સામે અમદાવાદ પોલીસે ગુનો દાખલ કર્યો હતો, જેમાં મુખ્ય કાવત્રાખોર સાણંદના રાજેન્દ્રસિંહ ઉર્ફે રાજભાને સેટેલાઈટ પોલીસે પકડી લીધો હોવા છતાં, સેટેલાઈટના ત્રણ પોલીસ કોન્સટેબલ્સએ મદદ કરી લોકઅપમાંથી ભગાડી દીધો હતો, આ ઘટના પછી ફરાર રાજભાને સાણંદ પોલીસ સ્ટેશનમાં ફરજ બજાવતા પોલીસ કોન્સટેબલ પોપટસિંહ વાઘેલા મદદ કરી રહ્યા હતા,તેઓ ટેલીફોન દ્વારા પોલીસની ગતીવિધીઓની જાણકારી આપી ભાગવામાં મદદ કરી રહ્યા હતા, આ મામલે અમદાવાદ ગ્રામ્ય પોલીસે પોપટસિંહ વાઘેલા સામે રાજ્ય સેવક હોવા છતાં આરોપીને છાવરવાનો ગુનો નોંધ્યો છે.